Z Á P I S N I C A   č. 5/2009

     Z riadneho zasadnutia Obecného zastupiteľstva v Slaskej, konaného dňa  22. júla  2009 o 18,00 hod. v kancelárii starostu obce.

Prítomní:
Podľa prezenčnej listiny boli prítomní všetci poslanci obecného zastupiteľstva, starosta obce, hlavný kontrolór obce a administratívna pracovníčka obecného úradu.

Program:

1.)	Otvorenie
2.)	Voľba overovateľov zápisnice a určenie zapisovateľa
3.)	Návrh  na predaj nehnuteľného majetku
4.)	Informácia o rozsudku KS BB vo veci žaloby spol. AZEX s.r.o. voči Obci Slaská o náhradu škody
5.)	Rôzne, diskusia
6.)	Rekapitulácia prijatých uznesení
7.)	 Záver

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý podľa prezenčnej listiny skonštatoval, že zastupiteľstvo je uznášaniaschopné, nakoľko  sú prítomní všetci poslanci obecného zastupiteľstva. 
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

K bodu č. 2

Za zapisovateľku zápisnice určil starosta obce administratívnu pracovníčku obecného úradu sl. Zuzanu Mojžišovú. Za overovateľov zápisnice a uznesení si poslanci určili p. Zdena Fronca a Ing Miroslava Hrica. 
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

K bodu č. 3

Starosta obce informoval poslancov obecného zastupiteľstva, že na webovej stránke obce a taktiež na úradných tabuliach obce bola uverejnená výzva  na predloženie cenovej ponuky na kúpu poľnohospodárskych pozemkov o výmere cca 12 ha. Na uvedenú výzvu zareagovali traja záujemcovia. Obálku v stanovenom termíne doručili Ing. Boris Beniak, bytom Žiar nad Hronom, f. UNOLES s.r.o., so sídlom v Bratislave a f. AZEX s.r.o., Janova Lehota. Uvedené ponuky preskúmala komisia a tá skonštatovala, že cenové ponuky boli predložené v termíne uvedenom vo výzve a že všetky ponuky spĺňajú podmienky uvedené vo výzve. Ing. Boris Beniak vo svojej ponuke navrhuje kúpnu cenu za m2 vo výške 0,37€, pričom platba by bola realizovaná vkladom na účet obce v deň podpisu kúpnej zmluvy. Spoločnosť UNOLES s.r.o., navrhuje kúpnu cenu 0,33€ za m2, pričom platba by bola realizovaná prevodom peňažných prostriedkov prostredníctvom banky v deň podpisu kúpnej zmluvy a spoločnosť AZEX s.r.o., navrhuje cenu 0,37€ za m2 a spôsob platby - prevod finančných prostriedkov prostredníctvom banky v deň podpisu kúpnej zmluvy. Komisia po preskúmaní všetkých ponúk vyhodnotila Ing. Borisa Beniaka, ako záujemcu s ponukou vhodnou pre obec a vo svojej zápisnici odporučila obecnému zastupiteľstvu  prijať ponuku od Ing. Beniaka. Starosta obce po tejto informácií hneď otvoril diskusiu k tomuto bodu programu. Poslanec Arnošt Göth sa hneď obrátil na hlavného kontrolóra obce, aby mu vyjadril názor na uvedené ponuky a taktiež na odporučenie komisie. Hlavný kontrolór obce  skonštatoval, že uvedené ponuky si preštudoval a že naozaj všetky tri spĺňajú podmienky uvedené vo výzve, a že sa stotožňuje s názorom komisie prijať ponuku od Ing. Borisa Beniaka vzhľadom k spôsobu platby, ktorú uvádza. Poslanec Göth ďalej uviedol, že Ing. Beniak v obci Lutila realizoval aj projekt Nová Lutila a vybudoval v obci Lutila nové stavebné pozemky, tak je dosť pravdepodobné, že by niečo podobné chcel realizovať aj v našej obci. Poslanci nemali viac pripomienok k tomuto bodu programu a uznesením č. 63/2009 schválili Ing. Borisovi Beniakovi, bytom Š. Moysesa 425/67, Žiar nad Hronom, predaj poľnohospodárskych pozemkov a to spoluvlastnícky podiel o veľkosti 1/1 na pozemkoch parcela č. E-KN 465, vedená ako orná pôda o výmere 10983 m2 (zodpovedajúca výmera – 10983 m2), č. E-KN 255, vedená ako TTP o výmere 28165 m2 (zodpovedajúca výmera – 28165 m2), č. E-KN 256, vedená ako TTP o výmere 50472 m2 (zodpovedajúca výmera – 50472 m2), č. E-KN 1044, vedená ako orná pôda o výmere 5210 m2 (zodpovedajúca výmera – 5210 m2), všetky zapísané na LV č. 637 v k.ú. Slaská; spoluvlastnícky podiel o veľkosti 1/10 na pozemkoch parcela č. E-KN 139, vedená ako TTP o výmere 1039 m2 (zodpovedajúca výmera – 103,9 m2), č. E-KN 186, vedená ako orná pôda o výmere 2634 m2 (zodpovedajúca výmera – 263,4 m2), č. E-KN 347, vedená ako orná pôda o výmere 387 m2 (zodpovedajúca výmera – 38,7 m2), č. E-KN 401, vedená ako orná pôda o výmere 2334 m2 (zodpovedajúca výmera – 233,4 m2), č. E-KN 539, vedená ako TTP o výmere 866 m2 (zodpovedajúca výmera – 86,6 m2), č. E-KN 650, vedená ako orná pôda o výmere 3496 m2 (zodpovedajúca výmera – 349,6 m2), č. E-KN 708, vedená ako orná pôda o výmere 2452 m2 (zodpovedajúca výmera – 245,2 m2), č. E-KN 727/2, vedená ako TTP o výmere 1816 m2 (zodpovedajúca výmera – 181,6 m2), č. E-KN 826, vedená ako orná pôda o výmere 2433 m2 (zodpovedajúca výmera – 243,3 m2), č. E-KN 886, vedená ako TTP o výmere 1767 m2 (zodpovedajúca výmera – 176,7 m2), č. E-KN 978, vedená ako TTP o výmere 852 m2 (zodpovedajúca výmera – 85,2 m2), č. E-KN 1070/1, vedená ako orná pôda o výmere 4469 m2 (zodpovedajúca výmera – 446,9 m2), č. E-KN 1158/1, vedená ako TTP o výmere 8089 m2 (zodpovedajúca výmera – 808,9 m2), všetky zapísané na LV č. 530 v k.ú. Slaská; spoluvlastnícky podiel o veľkosti 1/40 na pozemkoch parcela č. E-KN 183, vedená ako orná pôda o výmere 2945 m2 (zodpovedajúca výmera – 73,625 m2), č. E-KN 249, vedená ako orná pôda o výmere 3161 m2 (zodpovedajúca výmera – 79,025 m2), č. E-KN 276, vedená ako orná pôda o výmere 2350 m2 (zodpovedajúca výmera – 58,75 m2), č. E-KN 350, vedená ako orná pôda o výmere 439 m2 (zodpovedajúca výmera – 10,975 m2), č. E-KN 404, vedená ako orná pôda o výmere 2276 m2 (zodpovedajúca výmera – 56,9 m2), č. E-KN 432, vedená ako orná pôda o výmere 398 m2 (zodpovedajúca výmera – 9,95 m2), č. E-KN 653, vedená ako orná pôda o výmere 3817 m2 (zodpovedajúca výmera – 95,425 m2), č. E-KN 711, vedená ako orná pôda o výmere 2903 m2 (zodpovedajúca výmera – 72,575 m2), č. E-KN 724/2, vedená ako TTP o výmere 1478 m2 (zodpovedajúca výmera – 36,95 m2), č. E-KN 766, vedená ako orná pôda o výmere 2553 m2 (zodpovedajúca výmera – 63,825 m2), č. E-KN 823, vedená ako orná pôda o výmere 2890 m2 (zodpovedajúca výmera – 72,25 m2), č. E-KN 981, vedená ako TTP o výmere 1023 m2 (zodpovedajúca výmera – 25,575 m2), č. E-KN 1037, vedená ako orná pôda o výmere 1845 m2 (zodpovedajúca výmera – 46,125 m2), č. E-KN 1072, vedená ako orná pôda o výmere 5222 m2 (zodpovedajúca výmera – 130,55 m2), č. E-KN 1131, vedená ako orná pôda o výmere 1449 m2 (zodpovedajúca výmera – 36,225 m2), všetky zapísané na LV č. 615 v k.ú. Slaská; spoluvlastnícky podiel o veľkosti 70/840 na pozemku parcela č. E-KN 480, vedená ako orná pôda o výmere 5985 m2 (zodpovedajúca výmera – 498,75 m2), zapísaná na LV č. 460 v k.ú. Slaská; spoluvlastnícky podiel o veľkosti 42/540 na pozemku parcela č. E-KN 601/1, vedená ako orná pôda o výmere 1713 m2 (zodpovedajúca výmera – 133,2333 m2), zapísaná na LV č. 948 v k.ú. Slaská; spoluvlastnícky podiel o veľkosti 2/4 na pozemkoch parcela č. E-KN 922/1, vedená ako TTP o výmere 681 m2 (zodpovedajúca výmera – 340,5 m2), č. E-KN 922/2, vedená ako TTP o výmere 660 m2 (zodpovedajúca výmera – 330 m2), č. E-KN 945/1, vedená ako TTP o výmere 461 m2 (zodpovedajúca výmera – 230,5 m2), č. E-KN 945/2, vedená ako TTP o výmere 392 m2 (zodpovedajúca výmera – 196 m2), všetky zapísané na LV č. 1070 v k.ú. Slaská; spoluvlastnícky podiel o veľkosti ½ na pozemku parcela č. E-KN 318, vedená ako orná pôda o výmere 337 m2 (zodpovedajúca výmera – 168,5 m2), zapísaná na LV č. 1125 v k.ú. Slaská; spoluvlastnícky podiel o veľkosti 5/40 na pozemku parcela č. E-KN 896, vedená ako TTP o výmere 3957 m2 (zodpovedajúca výmera – 494,625 m2), zapísaná na LV č. 1120 v k.ú. Slaská; spoluvlastnícke podiely o veľkosti 4/16 a 4/16 na pozemku parcela č. E-KN 477, vedená ako orná pôda o výmere 1849 m2 (zodpovedajúca výmera – 462,25 m2 a 462,25 m2), zapísaná na LV č. 1101 v k.ú. Slaská; spoluvlastnícky podiel o veľkosti 5/12 na pozemku parcela č. E-KN 1004/2, vedená ako orná pôda o výmere 1511 m2 (zodpovedajúca výmera – 629,5833 m2), zapísaná na LV č. 1096 v k.ú. Slaská; spoluvlastnícky podiel o veľkosti ½ na pozemkoch parcela č. E-KN 299/1, vedená ako orná pôda o výmere 2306 m2 (zodpovedajúca výmera – 1153 m2), č. E-KN 374/1, vedená ako orná pôda o výmere 1897 m2 (zodpovedajúca výmera – 948,5 m2), všetky zapísané na LV č. 1095 v k.ú. Slaská; spoluvlastnícky podiel o veľkosti 5/63 na pozemku parcela č. E-KN 894, vedená ako TTP o výmere 7743 m2 (zodpovedajúca výmera – 614,5238 m2), zapísaná na LV č. 1084 v k.ú. Slaská; spoluvlastnícky podiel o veľkosti 55/168 na pozemkoch parcela č. E-KN 357, vedená ako orná pôda o výmere 2009 m2 (zodpovedajúca výmera – 657,7083 m2), č. E-KN 438, vedená ako orná pôda o výmere 386 m2 (zodpovedajúca výmera – 126,3690 m2), všetky zapísané na LV č. 1083 v k.ú. Slaská; spoluvlastnícky podiel o veľkosti 4727/9113 na pozemku parcela č. 509, vedená ako orná pôda o výmere 9113 m2 (zodpovedajúca výmera – 4727 m2), zapísaná na LV č. 1076 v k.ú. Slaská a spoluvlastnícky podiel o veľkosti 5/12 na pozemku parcela č. E-KN 799/2, vedená ako orná pôda o výmere 2822 m2 (zodpovedajúca výmera – 1175,8333 m2), zapísaná na LV č. 1075 v k.ú. Slaská, za kúpnu cenu v sume 0,37 €/m2, spolu vo výške 41.555,07 € (slovom štyridsaťjedentisícpäťstopäťdesiatpäť eur aj 7 eurocentov) s tým, že kúpna cena bude uložená na zvláštnom bankovom účte obce a bude možné ju použiť len na povinné spolufinancovanie rozvojových projektov obce so súhlasom obecného zastupiteľstva.
 Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

K bodu č. 4

Starosta obce informoval poslancov obecného zastupiteľstva o rozhodnutí Krajského súdu v Banskej Bystrici vo veci o náhradu škody. Starosta pripomenul poslancom obecného zastupiteľstva, že ide o súdny spor medzi obcou Slaská a spoločnosťou AZEX s.r.o Predmetom súdneho sporu sú pozemky, ktoré obec v roku 2005 predala pozemkovému spoločenstvu za symbolickú korunu, nakoľko obec nemôže svoj majetok darovať. Okresný súd na pojednávaní dňa 2.februára 2009 rozhodol, že spoločnosti AZEX s.r.o. má obec Slaská uhradiť vzniknutú škodu, ktorú zapríčinila predajom pozemkov pozemkovému spoločenstvu vo výške 145 677,24€ s príslušenstvom. Proti tomuto rozsudku okresného  súdu sa obec Slaská odvolala na krajskom súde a krajský súd svojím rozhodnutím zo dňa 17.júna 2009 zrušil rozhodnutie okresného súdu a vrátil spor späť okresnému súdu na ďalšie konanie. Krajský súd vo svojom rozhodnutí uviedol skutočnosti, že okresný súd pochybil vo svojom rozhodnutí hneď v niekoľkých bodoch. Starosta obce prečítal poslancom celý rozsudok a potom hneď otvoril diskusiu k tomuto bodu programu. Poslanci sa zhodli na tom, že v minulosti nepochybili, formou symbolickej kúpnej zmluvy vrátili majetok bývalých urbaristov pozemkovému spoločenstvu a preto rozsudok krajského súdu v tomto znení očakávali. Poslanci nemali viac pripomienok k tomuto bodu programu a uznesením č. 64/2009 zobrali informáciu o rozsudku Krajského súdu v Banskej Bystrici na vedomie.
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

K bodu č. 5

Starosta v tomto bode programu oznámil poslancom, že, na predchádzajúcom zastupiteľstve zobrali na vedomie informáciu o malých domových čističkách. Uviedol, že záujem o čističky sa zvýšil, a že by bolo dobré zúčastniť sa na projekte a realizovať zavedenie domových čističiek z prostriedkov Environmentálneho fondu.. Ďalej starosta informoval, že počet domácností sa ešte možno zvýšiť, nakoľko v miestnych novinách bude uverejnený článok o možnosti mať malú domovú čističku a taktiež, jednotlivé domácnosti navštívi projektant a ten bude konkrétne odpovedať na otázky jednotlivých  záujemcov. Poslanec Göth  na toto reagoval, že rokovanie s projektantom je dôležité a preto súhlasil, aby obec podala projekt na odkanalizovanie obce malými domovými čističkami. Kontrolór obce vyjadril názor, že on to vníma ako dobrú investíciu. Poslanci nemali viac pripomienok k tomuto bodu programu a uznesením č. 65/2009 súhlasili s odkanalizovaním časti obce malými domovými čističkami.
 Hlasovanie: za: 5 – Fronc, Ing. Göth, Ing. Hric, Mojžišová, Tölgyesi
                     proti: 0
                     zdržal sa: 0

K bodu č. 6

Rekapituláciu uznesení predniesol starosta obce v podobe spísaných uznesení č. 63/2009, 64/2009, 65/2009.

K bodu č. 7

Starosta obce na záver poďakoval všetkým za účasť na zasadnutí obecného zastupiteľstva a oznámil poslancom, že v čase od 14.8 do 23.8.2009 bude na dovolenke v Chorvátsku a že v čase jeho neprítomnosti ho bude zastupovať jeho zástupca poslanec Ing. Arnošt Göth. Termín ďalšieho zasadnutia starosta neurčil.

Zapísala: Zuzana M o j ž i š o v á

Daniel G e l i e n
starosta obce

Zdeno   F r o n c   
overovateľ

Ing. Miroslav H r i c 
overovateľ